GiliGold/VAD_KnessetCorpus huggingface dataset:
דוד ביטן: הוא אומר לו: אני מקווה שלא אמרת לו שאני שלחתי אותך.
דוד ביטן: רק שאני לא אסתבך עם איווט עכשיו.
מרב מיכאלי: זו היתה דוגמה לתאונת עבודה, אני מבינה.
קארין אלהרר: אדוני היושב-ראש, עניינית, מישהו חושב שזה נושא להסדרים?
מרב מיכאלי: כן, כי זה חיסכון של כסף.
מרב מיכאלי: אבל זה לא הגיוני שלפי זה זה יעבוד.
קארין אלהרר: אני לא מצליחה להבין איך מניעת תאונות עבודה זה לא חיסכון של כסף.
<איתי טמקין: אין פה הפחתת מימון של מניעת תאונות עבודה.
קארין אלהרר: אז למה קוראים לזה ככה?
איילת נחמיאס ורבין: אני מתה על זה: ככה קוראים לזה, אבל זה לא זה.
איילת נחמיאס ורבין: רגע, אני אשים את המשקפיים, שאני אוכל להקשיב לך - - -
<איתי טמקין: אני מדבר גם על נושאים: 16 ו-17.
<איתי טמקין: אין פה שינוי בזכויות שאזרח מקבל.
איילת נחמיאס ורבין: הן רק ימומשו בקופות-חולים.
מרב מיכאלי: ומה במניעת תאונות עבודה?
<איתי טמקין: נבדוק.
מרב מיכאלי: מה זה, "נבדוק"?
<קריאה: "הפחתת מימון פעולות" יעבור גם לקופת-חולים?
<איתי טמקין: אני לא יודע, אני אבדוק לאן זה יעבור.
אורן אסף חזן: אני יודע שההצתה שלי אולי קצת מאוחרת בשעה הזו, אבל במקום לטפל בבעיה של ביטוח לאומי פשוט לוקחים ממנו?
דוד ביטן: אתה יודע באיזה משבר קופות-החולים נמצאות?
אורן אסף חזן: אדוני היושב-ראש, אני לא יכול להצביע בעד הדבר הזה.
איילת נחמיאס ורבין: יושבים פה אנשים טובים ורציניים.
איילת נחמיאס ורבין: הם לא יכולים לתת תשובות כי בחלק מהדברים האלה לא הם מטפלים.
איילת נחמיאס ורבין: עם כל הכבוד, למה אנחנו צריכים להחליט בנושא הזה?
אורן אסף חזן: אני לא יכול להצביע על דבר כזה, דוד.
דוד ביטן: שכנעתם אותי.
דוד ביטן: בואו נפצל את הסעיף הזה.
דוד ביטן: אתם לא נותנים תשובות, חבר'ה.
דוד ביטן: או תנו תשובות או שאני מפצל.
<קריאה: רועי, תגיש רביזיה.
<קריאה: תפצל, תגיש רביזיה, ונדבר על זה אחרי שתדעו מה אתם רוצים בכלל.
דוד ביטן: אתם לא נותנים תשובות.
דוד ביטן: אז מה אתם רוצים שאני אעשה?
<יעל מבורך: מה השאלה?
איילת נחמיאס ורבין: תענו: מה אומר הסעיף של הפחתת מימון הפעולות?
מרב מיכאלי: אמרתם שזו לא הפחתה.
מרב מיכאלי: אז מה זה כן, אם זה לא הפחתה?
רועי פולקמן: דוד, נשמע תשובות.
רועי פולקמן: אם אין תשובות טובות - - -
דוד ביטן: רבותי, נעביר את זה לסוף.
איילת נחמיאס ורבין: אני אומרת את זה לקואליציה ולמשרד האוצר: אני מניחה שראש אגף התקציבים עייף - - - ביטן, סליחה, יושבים פה אנשים טובים ומצוינים.
איילת נחמיאס ורבין: אבל עם כל הכבוד, גם אם ראש אגף התקציבים עייף, גם אנחנו עייפים.
איילת נחמיאס ורבין: שישבו פה ויעבירו את חוק ההסדרים כמו שצריך.
איילת נחמיאס ורבין: או לא.
דוד ביטן: רבותי, אני מעביר את זה לסוף.
דוד ביטן: בינתיים אם אין לכם תשובות, אני לא יכול להעביר את זה.
דוד ביטן: "צמצום הזכאות לדמי אבטלה לצעירים עד גיל 35" – ההצעה להעביר את זה לוועדת העבודה והרווחה.
דוד ביטן: גפני, בסדר?
דוד ביטן: זה לא אצלך.
משה גפני: בהתחלה זה היה אצלי.
משה גפני: אמרתי: אין בעיה, שיעבירו את זה אלי.
אורן אסף חזן: מה שחשוב, שכל התקציב הוא חברתי.
אורן אסף חזן: זה חשוב.
אורן אסף חזן: הוא בעיקר חברתי לצעירים.
איילת נחמיאס ורבין: - - - גזירות.
אורן אסף חזן: גזירות?
איילת נחמיאס ורבין: אה, אין גזירות.
איילת נחמיאס ורבין: רק גזרים.
אורן אסף חזן: יש בו נגזרות אולי.
יואב קיש: ראשית, אני מופתע שזה לא הולך לוועדת הכספים.
משה גפני: בהתחלה זה היה בוועדת הכספים.
יואב קיש: אבל נעבור את ההפתעה הזו, ועכשיו נדבר לעיקר.
יואב קיש: אני מתנגד לסף הזה בחוק ההסדרים.
יואב קיש: אני חושב שנושא של פגיעה בזכאות לדמי אבטלה לא יכול לבוא כחלק מהסל הכבד שאנחנו מנסים להעביר פה.
יואב קיש: ש פה משמעויות כבדות, בעיקר פגיעה בצעירים.
יואב קיש: ופגיעה בדמי אבטלה בצעירים – להביא את זה כחבילה ולהגיד זה בסדר.
יואב קיש: אפשר להיכנס לנושא.
יואב קיש: אני לא בטוח שאנחנו יכולים לעשות את זה בשעה כזו ובוועדת הכנסת, אבל צעירים עוברים עבודות.
יואב קיש: לא תמיד מוצאים את עצמם עד גיל 30 בדרישה ל-24 חודש מתוך 30.
יואב קיש: החבר'ה הצעירים לפעמים מחליפים עבודות ויש פה פגיעה מהותית בציבור הצעיר בנקודה קשה בחייו.
יואב קיש: הוא בן-אדם שיצא מהבית, שכר דירה, ועכשיו הוא צריך להתמודד עם אבטלה לפרק זמן מסוים.
יואב קיש: ופה אנחנו פוגעים לו בזכות הזו.
יואב קיש: יכול להיות שזה נכון.
יואב קיש: לא נכון לעשות את זה בחוק הסדרים.
רועי פולקמן: יואב, ההערות נכונות וצריך לדבר עליהן.
רועי פולקמן: אבל תקציב, ולא סתם בשביל זה קיים כל המודל הזה - - -
אורן אסף חזן: אז לוקחים את אלה שחובטים בהם תמיד, וחובטים בהם עוד קצת.
רועי פולקמן: לא, ממש לא.
רועי פולקמן: אבל יש גזרים ויש מקלות.
רועי פולקמן: אתה אומר: בתוך שוק העבודה, כשאתה רוצה להעלות זכאויות לקבוצות מסוימות, לפעמים לתת הטבות מס, להעלות קצבאות, אז אתה אומר: יש קבוצות אוכלוסיה, צעירים, שהם יכולים לעבוד וכולי, ואתה אומר: אני מייעל.
רועי פולקמן: זה נעשה על בסיס הרבה מאוד עבודת רקע.
רועי פולקמן: היא תוצג בוועדה, ואם נחשוב שזה לא טוב, נתווכח על זה.
אורן אסף חזן: פולקמן, יש לי שאלה אליך.
אורן אסף חזן: שאלה אמתית.
אורן אסף חזן: אתה הסתכלת על מערכת ההשכלה הגבוהה בישראל היום?
אורן אסף חזן: אתה ראית את חתך הגילאים שעלה?
אורן אסף חזן: אתה יודע למה הוא עלה?
אורן אסף חזן: כי צעירים עובדים את נפשם כדי לממן לימודים.
אורן אסף חזן: חתך הגילאים שאתה מדבר עליו היום – הרבה מתוכם לומדים ולא יכולים.
אורן אסף חזן: האחרים שכבר יצאו ממעגל הלמידה, שלא מצליחים לקנות דירה, שמתמודדים עם יוקר המחיה, גם בהם אתה רוצה לפגוע.
אורן אסף חזן: אני לא מקבל את הסבר החבילה שלך שכדי לעזור לחלשים יותר, נפגע בחלשים אחרים.
אורן אסף חזן: אני נגד הדבר הזה.
יואב קיש: היושב-ראש, אני מבקש את זכות הדיבור.
יואב קיש: אני רוצה לסיים את הנקודה.
יואב קיש: הנקודה היא מאוד פשוטה: הפגיעה הקשה בצעירים בנושא תשלום דמי אבטלה לא יכולה להיכנס למתווה חוק ההסדרים.
יואב קיש: לא מוכן לזה.
יואב קיש: תיקחו במקומות האחרים, או שאל תיתנו במקומות אחרים.
יואב קיש: תלך בחקיקה.
יואב קיש: אל תלך עם ראש בקיר במקום הזה.
יואב קיש: רועי, זה לא נכון.
יואב קיש: אתה בעצמך לא שלם עם זה, ואל תכפו את זה עלינו.
יואב קיש: הסעיף הזה מפוצל.
דוד ביטן: מי בעד פיצול הסעיף?
אורן אסף חזן: אדוני, פולקמן ונציגי האוצר, אם אתם לא יודעים לענות באותו רגע מה המשמעויות, אנחנו לא נותנים לכם.
רועי פולקמן: תן צ'אנס לענות.
דוד ביטן: תגיש רביזיה.
אורן אסף חזן: בבקשה, השעון דופק.
רועי פולקמן: תן לה שנייה לענות על זה.
<יעל מבורך: בסופו של דבר, לתקציב יש תוספות וגם יש לו מקורות שמממנים אותו.
<יעל מבורך: אי אפשר להעביר תקציב - - -
דוד ביטן: הכול נכון.
דוד ביטן: אז תבחרו סדרי עדיפויות אחרים.
דוד ביטן: לא דווקא זה.
אורן אסף חזן: תמצאו מקום אחר.
אורן אסף חזן: הרגנו את הצעירים במדינת ישראל.
דוד ביטן: - - - בקריאה השנייה והשלישית.
אורן אסף חזן: יש לכם מספיק כסף היום.
נורית קורן: - - - ששר האוצר אמר והבטיח כל-כך הרבה דברים - - - ודווקא לצעירים - - -
דוד ביטן: "הגברת מימוש זכות השיבוב של המוסד לביטוח לאומי מהאחראי לנזק שבשלו שולמה גמלה" – קיש, אתה לא חייב לדווח - - -
משה גפני: אדוני היושב-ראש, יש לי בקשה: ארבעת הסעיפים האחרים של ביטוח לאומי - - -
דוד ביטן: 20, 21 ו-22 זה לוועדת העבודה והרווחה.
משה גפני: 19, 20, 21 ו-22.
דוד ביטן: לא 19.
דוד ביטן: 19 זה לוועדת הכספים.
דוד ביטן: השאר לוועדת העבודה והרווחה.
משה גפני: לפני שאתה אומר איפה.
משה גפני: 19, 20, 21 ו-22 – ארבעת החוקים הבאים הם ביטוח לאומי.
משה גפני: אני מציע אחד מהשניים: או שכל הארבעה עוברים לוועדת הכספים, או שכל הארבעה עוברים לוועדת העבודה והרווחה.
דוד ביטן: יעל, תסבירי למה רציתם דווקא את זה בכספים.
אורן אסף חזן: 20 זה פר אקסלנס ועדת הכספים.
דוד ביטן: טוב, בוא נעביר לוועדת העבודה והרווחה את כולם.
דוד ביטן: מי בעד להעביר את 19, 20, 21 ו-22 לוועדת העבודה והרווחה?
אורן אסף חזן: לא, לכספים.
אורן אסף חזן: הרב גפני, לכספים.
אורן אסף חזן: למה העבודה והרווחה?
משה גפני: זה לא כספים - - -
דוד ביטן: העבודה והרווחה – מי בעד?
אורן אסף חזן: אז אני לא מצביע לעבודה והרווחה.
אורן אסף חזן: סליחה, אדוני היושב-ראש, אני רוצה להצביע שזה יעבור לכספים.
דוד ביטן: דווקא עושה הפוך?
אורן אסף חזן: לא, חלילה.
אורן אסף חזן: אני לא עושה דווקא.
אורן אסף חזן: כי כמו שאמר הרב גפני, לא יתכן שאנחנו חברי ועדת הכספים, שגם ככה צריכים להתיישר עם האוצר כל הזמן, כשיש מקום שבו אפשר גם לבוא ממקום של טובות לציבור, זה נלקח מאתנו.
דוד ביטן: איזה טובות?
דוד ביטן: זה טובה?
אורן אסף חזן: הסעיף של העצמאים הוא סעיף מהפכני, שהוא נטו קשור בוועדת הכספים, בהליך שלו, בתהליך שלו.
אורן אסף חזן: אני מבקש להצביע לוועדת הכספים.
אורן אסף חזן: סעיף 20.
דוד ביטן: סעיף 20 זה לוועדת העבודה והרווחה.
אורן אסף חזן: תסביר לי למה לוועדת העבודה והרווחה.
דוד ביטן: כי זו ההמלצה גם של הייעוץ המשפטי.
דוד ביטן: אז אם כבר יש הסכמה בין האוצר לייעוץ המשפטי, אנחנו צריכים להיות נגד?
אורן אסף חזן: אז בסדר, יש הסכמה בינם לבינם.
אורן אסף חזן: אין הסכמה עם חברי הכנסת.
דוד ביטן: תצביע נגד.
דוד ביטן: מי בעד ש-19, 20, 21 ו-22, כולם ביחד, ילכו לוועדת העבודה והרווחה?
דוד ביטן: רוצים להיות נגד?
אורן אסף חזן: יואב, אתה לא שם לב מה קורה פה.
אורן אסף חזן: יואב, אנחנו רוצים - - - לקבל גזירות על הראש.
אורן אסף חזן: אני לא רוצה - - -
דוד ביטן: אורן, אתה לא חייב לדבר כל - - -.
דוד ביטן: שמעתי אותך.
דוד ביטן: עכשיו אתה מפריע גם לאחרים.
יואב קיש: אז אמרו: או זה או זה.
אורן אסף חזן: מה זה, או זה או זה?
יואב קיש: הכול.
יואב קיש: כל הסעיפים.
דוד ביטן: אוקי, אז בוא נעשה פשרה.
דוד ביטן: 19 לכספים - -
אורן אסף חזן: 20 לכספים.
דוד ביטן: 20, 21, 22 לעבודה והרווחה.
משה גפני: זו אפליה נגד אשכנזים.
אורן אסף חזן: סליחה, אני לא אשכנזי ואני אתך בוועדה.
משה גפני: אדוני היושב-ראש, זה פשוט לא יכול להיות.
משה גפני: זו אפליה ממש.
אורן אסף חזן: מפלים את ועדת הכספים.
משה גפני: החוקים הבאים זה הטבות ממש, משמעותיות.
משה גפני: השיבוב זה החמרה.
משה גפני: אתם לא יכולים לעשות לי דבר כזה.
משה גפני: אם אתם רוצים לעבודה ורווחה, תעבירו לעבודה ורווחה.
משה גפני: אבל אתה לא יכול לעשות לי דבר כזה.
אורן אסף חזן: זה לא הגיוני שאני רק אצטרך להסביר לאנשים למה אני נותן להם גזירות ולא יכול - - -
משה גפני: דרך אגב, זה לא בגלל שאני אשכנזי.
משה גפני: זה דווקא בגלל שאני מרוקאי.
דוד ביטן: הוא פתאום קופץ לי.
דוד ביטן: אז אני רוצה להעביר את הכול.
אורן אסף חזן: לכספים?
דוד ביטן: לא לכספים.
דוד ביטן: לוועדת העבודה והרווחה.
<קריאות: לעבודה והרווחה.
<קריאות: יאללה.
אורן אסף חזן: לא מוכן.
<קריאות: - - - נשאיר את זה לסוף.
דוד ביטן: תראה על מה מתווכחים.
דוד ביטן: טוב, מי בעד להעביר את 19, 20, 21 ו-22 לוועדת העבודה והרווחה?
דוד ביטן: בעד הבקשה להעברת הנושאים: "הגברת מימוש זכות השיבוב של המוסד לביטוח לאומי מהאחראי לנזק שבשלו שולמה גמלה"; "הגדלת דמי ביטוח לאומי הנגבים מעצמאיים ויצירת קרן לתשלום דמי אבטלה לעצמאיים"; "דיווח מקוון של מעסיקים למוסד לביטוח לאומי"; תוספת לגמלת הבטחת הכנסה למקבלי קצבת זקנה ולקשישים" לדיון בוועדת העבודה והרווחה – רוב.
<קריאה: כמו שגפני אמר.
דוד ביטן: גפני, עכשיו אתה מבסוט?
אורן אסף חזן: אני נגד.
דוד ביטן: אתה נגד גפני - - -
אורן אסף חזן: לא, אני לא נגד גפני.
אורן אסף חזן: אני נגד העובדה שאני, כחבר ועדת הכספים, צריך לעבוד נגד הציבור ורק להסביר לו גזירות.
דוד ביטן: - - - אנחנו חברי כנסת - - -
אורן אסף חזן: נו, באמת.
אורן אסף חזן: אתה חבר כנסת וכולנו לוקחים לך את כל הקרדיט - - -
דוד ביטן: פרק ז': פיתוח לאומי – "הסדרת התקציב המועבר לקק"ל לטובת פיתוח ודיור" – זה או כספים או כלכלה.
מרב מיכאלי: כלכלה.
מרב מיכאלי: בטח כלכלה.
<קריאות: ברור שלכלכלה.
אורן אסף חזן: מר גפני, כזה מהר אתה מוותר?
משה גפני: אני לא מוותר על כלום.
דוד ביטן: מהי המלצת האוצר?
<יעל מבורך: ככלל, מכיוון שמדובר במיליארד שקל - - - אנחנו מבקשים שזה יהיה בכספים.
דוד ביטן: נשאיר את זה לסוף.
דוד ביטן: פרק ח': תכנית תקציב תלת-שנתית: "הכנת תכנית תקציב תלת-שנתית (נומרטור)" – את זה אנחנו רוצים להעביר לכספים.
משה גפני: מה יצא עם קק"ל?
דוד ביטן: קק"ל, אמרנו לסוף.
אורן אסף חזן: למה לסוף?
אורן אסף חזן: מה הבעיה להצביע על זה עכשיו?
אורן אסף חזן: למה לא להצביע?
אורן אסף חזן: כל דבר לסוף?
יואב קיש: לסוף.
יואב קיש: הוא צודק, אורן.
יואב קיש: זה חשוב.
יואב קיש: תן לו.
אורן אסף חזן: דוד ביטן, אני אוהב אותך.
דוד ביטן: מי בעד ה"נומרטור" לכספים?
מרב מיכאלי: גם זה לא צריך להיות בחוק ההסדרים.
מרב מיכאלי: אין שום דחיפות.
דוד ביטן: זה דווקא טוב שיהיה בחוק ההסדרים.
משה גפני: זה דווקא נראה לי טוב לחוק הרפורמי.
דוד ביטן: זה דווקא מצוין לחוק ההסדרים.
דוד ביטן: זה במקרה, כן.
דוד ביטן: בעד הבקשה להעברת "הכנת תכנית תקציב תלת-שנתית (נומרטור)" לדיון בוועדת הכספים – פה אחד.
דוד ביטן: פרק ט': שונות – "תמלוגים המשולמים על-ידי רשות שדות התעופה לאוצר המדינה" – ההמלצה היא להעביר את זה לכספים.
מרב מיכאלי: למה לכספים?
מרב מיכאלי: כתוב: כלכלה.
אורן אסף חזן: כספים.
<יעל מבורך: אם אפשר להתייחס לרשות שדות התעופה, גם לסעיף הזה יש משמעות פיסקאלית של חצי מיליארד שקל בתקציב.
<יעל מבורך: בעצם מדובר בתמלוגים שאינם אגרות לנוסע של רשות שדות התעופה והקדמה חד-פעמית.
<אסי מסינג: תוספת נוספת – תהיה שם התייחסות לנושא הקופה המרכזית לקצבה של עובדי רשות שדות התעופה, ובשניהם ההתייחסות מתאימה לוועדת - - -
איתן כבל: אדוני היושב-ראש, ברשותך, אני רוצה לפנות ליועץ המשפטי.
איתן כבל: אדוני היועץ המשפטי, עוד לא נגענו בנושאי ליבה שנוגעים לוועדת הכלכלה.
איתן כבל: יש לכם רוב – פזרו אותנו ונלך.
איתן כבל: לא קרה כלום.
איתן כבל: החיים לא נגמרים.
איתן כבל: אתם רוצים את המשחק הזה, שאנחנו נעשה את מה שאנחנו רוצים?
יואב קיש: איתן, זה לא נכון.
יואב קיש: אנחנו מתייחסים עניינית.
יואב קיש: לפני רגע ראית מה היה.
איתן כבל: ממש ראיתי.
איתן כבל: אני מבקש ממך את הדבר הבא: אני מאמין בכללים, כללים מסודרים.
איתן כבל: אז אתה יודע כשאתה לוקח פעם אחת – בסדר, פעמיים – מבינים את המשחק, אנחנו פוליטיקאים בסופו של עניין.
איתן כבל: אבל אי אפשר לשחק פה, ואתה כמו איזה מנצח שמשחק בעניין הזה.
איתן כבל: ברשותך, אתה גם חבר כנסת.
איתן כבל: אנחנו כולנו חברי כנסת.
איתן כבל: כתוב פה: "כלכלה".
איתן כבל: אין כמעט דבר שאתה אומר: הוא לא צריך להיות בכספים.
דוד ביטן: אבל זה ממש כספים.
איתן כבל: אבל גם זה ממש, כמו: קק"ל, כמו אחרים.
דוד ביטן: הגדלת תמלוגים זה כספים.
איתן כבל: למה מצא לנכון היועץ המשפטי של הכנסת?
דוד ביטן: לא יודע, אז אני שאלתי אותו.
דוד ביטן: זה נראה לי מאוד משונה.
דוד ביטן: בגלל שרשות שדות התעופה שייכת באמת לכלכלה.
דוד ביטן: אבל במקרה הזה זה הגדלת - - -
איתן כבל: אבל זה תמיד במקרה מגיע לכסף.
דוד ביטן: אז זה רק כספים.
דוד ביטן: אין פה דיון שקשור לרשות שדות התעופה, למעט ההחלטה על הגדלת התמלוגים.
איתן כבל: אבל בדיוק אותו דבר אפשר להגיד על חוק "הקורנפלקס", שהוא החוק הכי משמעותי שיש פה.
איתן כבל: בסוף-בסוף הוא יוקר מחיה.
איתן כבל: אבל יש כללים, אומרים מי מביא את זה, מביא את זה משרד הבריאות, יש לזה השלכות שנובעות – זה לא כך.
<קריאה: לא מביא את זה משרד הבריאות.
<קריאה: מביא את זה משרד הכלכלה.
דוד ביטן: אני מבין את התרעומת שלך, אבל זה נושא של הקצבה ואפשר להעביר את זה לכספים.
דוד ביטן: מי בעד להעביר את זה לכספים?
יואב קיש: איתן, אני חושב שאנחנו מתייחסים עניינית.
יואב קיש: אני הצבעתי בניגוד – אורן ואני הצבענו בניגוד, ואנחנו מתייחסים.
יואב קיש: ברגע שמדובר בסכומים של מיליארד שקל וחצי מיליארד שקל, אני חושב שזה צריך להיות בוועדת הכספים.
יואב קיש: נכון, מה לעשות?
יואב קיש: זה כספים.
יואב קיש: זו דעתי.
יואב קיש: וזה עניינית, איתן.
יואב קיש: אם זה היה חמישה מיליון שקל הייתי מסתכל על זה אחרת.
אורן אסף חזן: זה לא רק עניין הסכום.
אורן אסף חזן: אם היה מדובר בהסדרת מערכת היחסים – אתה צודק.
אורן אסף חזן: אבל לא בזה מדובר.
איתן כבל: זה לא דבר שאני מתאבד עליו.
איתן כבל: זה לא כזה בשבילי - - - יש מגמה לא נעימה בוועדה.
יואב קיש: זה לא נכון.
יואב קיש: לפני רגע ראית, אורן הצביע - - -
איתן כבל: אבל זה לא בא ממקום כזה.
איתן כבל: שנינו מבינים עניין.
דוד ביטן: בעד הבקשה להעברת "תמלוגים המשולמים על-ידי רשות שדות התעופה לאוצר המדינה" לדיון בוועדת הכספים – רוב.
דוד ביטן: "דחיית חוק יום חינוך ארוך ולימודי העשרה" – אני מבקש להעביר את זה לוועדת החינוך.
נורית קורן: אני רוצה לדעת למה לא יכולים למצוא משהו אחר.
נורית קורן: הגיע הזמן שסוף-סוף החוק הזה, המסכן הזה, שמשנת 1997 כבר ייושם.
איילת נחמיאס ורבין: אוי, מלאכתן של צדיקות.
נורית קורן: הרי יוקר המחיה – זה יוקר המחיה.
איילת נחמיאס ורבין: מלאכתן של צדיקות, חברתי נורית קורן.
נורית קורן: סליחה, גם לי מותר.
איילת נחמיאס ורבין: לא, אני בעדך.
מרב מיכאלי: להיפך, אנחנו מחזקות אותך.
אורן אסף חזן: ייאמר לזכותה שהיא גם דיברה עם ראש הממשלה על זה.
מרב מיכאלי: והרבה זה עזר לה.
מרב מיכאלי: זה ממש עזר לה.
מרב מיכאלי: היא דיברה על זה עם ראש הממשלה.
מרב מיכאלי: וואו.
אורן אסף חזן: בוא נצביע ביחד להפיל ואולי זה יעזור.
מרב מיכאלי: הו, קדימה.
אורן אסף חזן: את רואה שאני לא מפחד מכלום, נכון?
אורן אסף חזן: באנו להיות ענייניים.
מרב מיכאלי: אני בעד.
אורן אסף חזן: זה שאתם עוד לא מסתכלים עלי ככזה - - -
נורית קורן: - - - כל המשפחות עם כל הילדים – הגיע הזמן.
נורית קורן: אנחנו לא באנו לכאן רק בשביל לעשות רפורמות של קורנפלקס.
נורית קורן: יש גם את הדבר הזה.
רועי פולקמן: נורית, אז בואי נבטל סייעת שנייה.
רועי פולקמן: מה את אומרת?
רועי פולקמן: וגם את הסרדינים, בואו נבטל.
רועי פולקמן: העולם הוא עולם של מגבלות.
אורן אסף חזן: פולקמן, אני לא רוצה לתקוף אותך אישית, אבל עם כל הכבוד לפקידי האוצר, הם לא יחליטו בשבילנו מה עדיף ומי עדיף.
רחל עזריה: סליחה, אתם רוצים להגדיל את הגירעון ולהעביר את זה לדור הבא והם יצטרכו לשלם את החובות שלנו?
רחל עזריה: אני לא מבינה - - -
איילת נחמיאס ורבין: רחל, קודם כל, אתם הגדלתם את הגירעון.
איילת נחמיאס ורבין: בואי נתחיל מזה - - -
רחל עזריה: בואי נדבר על מי התחיל לדבר על להגדיל את הגירעון - - -
אורן אסף חזן: אבל מה זה משנה?
אורן אסף חזן: כרגע אין.
רחל עזריה: אבל זה לא עובד ככה.
רחל עזריה: איילת, את באה מהעולם העסקי, את יודעת שלקחת הלוואה על חשבון הדור הבא זה חסר אחריות.
איילת נחמיאס ורבין: אבל אתם הגדלתם את הגירעון - - -
רחל עזריה: אז את מציעה להגדיל עוד?
איילת נחמיאס ורבין: סליחה, הגדלתם אותו לכספים קואליציוניים.
איילת נחמיאס ורבין: הגדלתם אותו למה שנוח לכם.
רחל עזריה: אל תגידי: הגדלתם אותו לכספים קואליציוניים, כשאנחנו המפלגה היחידה שלא לקחה שום - - -
אורן אסף חזן: אה, באמת, נו.
אורן אסף חזן: מספיק, נו.
אורן אסף חזן: כל הקופה אצלך ביד, את צריכה כספים קואליציוניים?
יואב קיש: סליחה, אפשר שאלה מהאוצר?
דוד ביטן: רבותי, מי בעד להעביר את זה?
אורן אסף חזן: אני מבקש לפצל.
יואב קיש: שאלת הבהרה קצרה לאוצר: מהי העלות התקציבית של החוק הזה?
<יעל מבורך: שלושה מיליארד שקל.
מרב מיכאלי: סליחה, שר האוצר אמר במליאה היום שיש עודפי מסים - - -
אורן אסף חזן: היום בבוקר עמדה החברה שלנו, הסגנית, בערוץ הטלוויזיה מולי, ואמרה שיש עודפים של שלושה מיליארד לפחות בכל המשרדים.
אורן אסף חזן: נמצא הפתרון.
אורן אסף חזן: סליחה, אפשר להוציא את הראיון שלה ב"אורלי וגיא"?
אורן אסף חזן: היא אמרה שחור על גבי לבן.
מרב מיכאלי: יש עוד הצעה: במקום להוריד מע"מ בארבעה מיליארד, שיעשו את החוק חינוך חינם.
דוד ביטן: מי בעד הצעת היושב-ראש להעביר את זה לוועדת החינוך?
<קריאה: בלי פיצול?
דוד ביטן: מה יש פה לפצל?
דוד ביטן: את לא קולטת?
דוד ביטן: אין פה עניין לפיצול, כי אם את לא מאריכה את החוק עכשיו אז את צריכה ליישם אותו.
<קריאות: בעד הבקשה להעברת "דחיית חוק יום חינוך ארוך ולימודי העשרה" לדיון בוועדת החינוך, התרבות והספורט – רוב.
<קריאות: הבקשה נתקבלה.
דוד ביטן: "תקצוב מוסדות חינוך מוכרים לא רשמיים (חוק נהרי)" – אני מציע להעביר את זה לוועדת החינוך.
<קריאה: רגע, בתלות במתווה הגז, שהוא יחתום על הגז.
<קריאה: הוא חותם על הגז 52, אז אני מצביע.
איילת נחמיאס ורבין: אני אומרת: זה תמורת יישום חוק יום חינוך ארוך.
דוד ביטן: אז אתם נגד או בעד?
דוד ביטן: הם לא הצביעו פשוט.
דוד ביטן: תרשמי: לא הצביעו.
דוד ביטן: בעד הבקשה להעברת "תקצוב מוסדות חינוך מוכרים לא רשמיים (חוק נהרי)" לדיון בוועדת החינוך, התרבות והספורט – פה אחד.
דוד ביטן: "העברת תשלומים מהמדינה לרשויות המקומיות" – אנחנו מציעים להעביר את זה לוועדת הפנים.
מרב מיכאלי: צריך לפצל את הדבר הנורא הזה ולבטל אותו.
מרב מיכאלי: בעד הבקשה להעברת "העברת תשלומים מהמדינה לרשויות המקומיות" לדיון בוועדת הפנים והגנת הסביבה – רוב.
מרב מיכאלי: הבקשה נתקבלה.
דוד ביטן: "פרק י': תחילה" – מי בעד להעביר את זה לוועדת הכספים?
דוד ביטן: בעד הבקשה להעברת פרק י': תחילה" לדיון בוועדת הכספים – פה אחד.
דוד ביטן: חמש דקות הפסקה, ויש סעיפים שלא סיימנו.
דוד ביטן: אנחנו נפסיק את הישיבה.
דוד ביטן: יש כל מיני בעיות שיש אתן כל מיני דברים.
דוד ביטן: אנחנו נודיע לכם מתי הישיבה תימשך, אולי בשבוע הבא.
איל ינון: ניתן היה להביא למליאה בהודעה את הנושאים שלגביהם כבר החלטתם.
איל ינון: על מה שיש הסכמות, ועל מה שהוצבע, ועל מה שהוחלט בוועדה, ניתן היה להביא את זה למליאה.
איל ינון: ורוב הדברים דורשים רק הודעה במליאה.
איל ינון: לגבי הניתובים בוועדות, לגבי הפיצולים המהותיים, אלה שהיו מוסכמים מראש ולא נתונים למחלוקת היה צריך גם להצביע במליאה.
איל ינון: אבל הוחלט אי שם בחלונות הגבוהים, שעד שאין סגירה של כל המערכת הזאת לא רוצים להביא את זה למליאה.
איל ינון: המשמעות היא שהוועדות לא תוכלנה להתחיל לעבוד בתחילת השבוע עד שלא ניתן הודעה מסודרת במליאה לגבי ההחלטות שהתקבלו פה.
קארין אלהרר: אבל היום הוועדה לא מתכנסת שוב?
איל ינון: את זה יושב-ראש הוועדה קובע.
איל ינון: לא אני.
דוד ביטן: כן, גמרנו.
דוד ביטן: היא לא מתכנסת.
<קריאה: הכול מחדש?
דוד ביטן: מה שהחלטנו, החלטנו.
משה גפני: אדוני היושב-ראש, יש לי שאלה: מה היה קורה אם אני הייתי באופוזיציה בלילה כזה?
דוד ביטן: הסעיף הראשון – פניית יושב-ראש הכנסת בדבר הארכת כהונתו של קצין הכנסת בהתאם לסעיף 8(א) לחוק משכן הכנסת, רחבתו ומשמר הכנסת.
דוד ביטן: בבקשה כבוד היושב-ראש.
יולי יואל אדלשטיין: תודה, אדוני יושב-ראש הוועדה, חברי הוועדה.
יולי יואל אדלשטיין: אני מודה לך, קודם כל, אדוני, על כך שאתמול פניתי אליך במכתב והיום שמתם את הנושא בסדר-היום.
יולי יואל אדלשטיין: מדובר בקצין הכנסת המוכר לכולנו, תת-ניצב יוסף גריף, שכהונתו מסתיימת בחודש נובמבר השנה.
יולי יואל אדלשטיין: הועלתה בפני השאלה האם להאריך את המינוי בחמש השנים הנוספות.
יולי יואל אדלשטיין: לא מצאתי שום סיבה לפתוח בהליך של איתור קצין כנסת חדש.
יולי יואל אדלשטיין: מדובר באדם שהתחיל במערכת מן התפקיד הבסיסי ביותר והגיע לאן שהגיע, לתפקיד של קצין הכנסת, צמח כאן במערכת.
יולי יואל אדלשטיין: במהלך הקדנציה הקודמת שלי לא מצאתי שום פגם בתפקודו.
יולי יואל אדלשטיין: הוא קצין מוערך.
יולי יואל אדלשטיין: לא שמעתי עליו שום תלונות, לא מכיוון חברי הכנסת ולא מכיוון המשמר.
יולי יואל אדלשטיין: לכן אתמול קיימתי את חובת ההתייעצות עם נשיאות הכנסת והודעתי להם על כוונתי להאריך את המינוי בחמש השנים הנוספות מחודש נובמבר השנה.
יולי יואל אדלשטיין: לא נמצאו גם בקרב חברי הנשיאות חברי כנסת שהתנגדו למהלך.
יולי יואל אדלשטיין: ולכן, אדוני היושב-ראש, אני מבקש באמצעותך את אישורה של ועדת הכנסת להארכת הקדנציה של תת-ניצב גריף.
<איל ינון: אולי אנחנו נציין את התאריך המדויק של חמש השנים.
<ארבל אסטרחן: כהונתו החלה ב-2 בנובמבר 2010 ולכן מסתיימת ב-1 בנובמבר 2015, ושוב תוארך בחמש שנים נוספות עד ה-1 בנובמבר 2020.
אחמד טיבי: לא, בתיק חברי הכנסת מקובל - - -
דוד ביטן: הוא בחוץ?
<איל ינון: אולי חברי הכנסת יצביעו.
דוד ביטן: קודם נצביע ואחר-כך תגידו?
דוד ביטן: אין סיבה שהוא לא יהיה כי הוא לא מצביע.
דוד ביטן: אין שום בעיה, אבל לא משנה.
יולי יואל אדלשטיין: אחרי ההצבעה.
דוד ביטן: מי בעד המלצת יושב-ראש הכנסת?
דוד ביטן: בעד הארכת כהונתו של קצין הכנסת בחמש שנים – פה אחד
דוד ביטן: כולם בעד, פה אחד.
דוד ביטן: תכניס אותו עכשיו, אין בעיה.
<יוסף גריף: אני אשמח להגיד משהו.
<יוסף גריף: ברשותכם, אני רוצה להודות לכבוד יושב-ראש הכנסת על האמון שאתה נותן בי וסומך עלי להמשיך את מה שאני עושה היום ביחידת משמר הכנסת.
<יוסף גריף: אני רוצה להודות למנכ"ל הכנסת על התמיכה ועל שיתוף הפעולה.
<יוסף גריף: אני רוצה להודות לך, אדוני יושב-ראש הוועדה.
דוד ביטן: אני רק עשיתי את העבודה כשהגיעה הבקשה.
<יוסף גריף: ולכל חברי הכנסת שאישרו את המשך השירות שלי.
<יוסף גריף: אני אמשיך לעשות את מה שעשיתי עד היום בצורה המקצועית ביותר, בנאמנות למערכת.
<יוסף גריף: אני אוהב את הכנסת.
<יוסף גריף: אני מודה לכולם.
יואל חסון: הכנסת אוהבת אותך גם.
<יוסף גריף: תודה רבה.
<יוסף גריף: אני 35 שנה בכנסת.
דוד ביטן: דודי אמסלם אמר לי שאני אברך אותך בשמו גם.
<יוסף גריף: אני מעריך מאוד את דודו אמסלם ואת כל חברי הכנסת.
<יוסף גריף: זה בשבילי כבוד.
<יוסף גריף: גם יהודים, גם ערבים, ללא הבדל דת, מין וגזע.
<יוסף גריף: אני ואחמד טיבי חברים טובים מאוד מאוד מזה שנים רבות.
<יוסף גריף: אני עושה את התפקיד בצורה הכי ישרה והגונה שאני יודע לעשות.
דוד ביטן: אחמד, אתה הוותיק פה בישיבה עכשיו?
יולי יואל אדלשטיין: פרט ליושב-ראש הכנסת.
אחמד טיבי: פרט ליושב-ראש הכנסת.
אחמד טיבי: גם כוותיק חברי הכנסת וגם כסגן יושב-ראש חדש שאוטוטו מצטרף לנשיאות – אני מכיר את גריף שנים רבות.
אחמד טיבי: לא פלא שגם חברי מסעוד גנאים וגם אני פה נמצאים פה היום כדי להצביע בעד המלצת יושב-ראש הכנסת כדי להציג הסכמה רחבה מכל הקשת הפוליטית, מכל חברי הבית.
אחמד טיבי: אני חושב שאין הסכמה של כל חברי ועדת הכנסת, כל 120 חברי הכנסת, כפי שיש הסכמה לגביך.
אחמד טיבי: אני מברך אותך, ותמשיך להתנהג באופן מקצועי והגון.
רוברט אילטוב: אתה הקונצנזוס היחיד בכנסת.
נאוה בוקר: אני רוצה לציין לטובה – אני חייבת להגיד מילה.
נאוה בוקר: כשאני הייתי זקוקה לו פעם אחת, כשחשתי מאוימת, הטיפול היה מהיר ויעיל.
נאוה בוקר: חשתי הכי טוב שיש.
נאוה בוקר: מילה טובה, מגיע לו.
ישראל אייכלר: אדוני היושב-ראש, אפשר להגיד משפט?
ישראל אייכלר: אני מצטרף לברכות.
ישראל אייכלר: שמחתי על הזכות לתמוך במועמדותו של יוסי גריף לעוד חמש שנים.
ישראל אייכלר: אני מניח, יוסי, שהקדוש ברוך הוא יעזור לך ותצליח.
ישראל אייכלר: הייתי פעם אצל מנכ"ל של קונצרן גדול, וראיתי שהשולחן שלו ריק ואף אחד לא מתרוצץ סביבו.
ישראל אייכלר: אמרתי לו: איך אתה מנהל את כל העסק הזה?
ישראל אייכלר: אני לא רואה אפילו נייר אחד על השולחן.
ישראל אייכלר: אז הוא אמר: אם תיכנס למקום ותראה המון המון בלגן, המון ניירות, המון אנשים, תדע שאין שליטה.
ישראל אייכלר: כשיש שקט, אין ניירות, אין שום דבר, העניין בשליטה.
ישראל אייכלר: הקצין יוסי גריף תמיד רגוע.
ישראל אייכלר: אתה לא רואה סביבו גלים, אתה לא רואה רעשים.
ישראל אייכלר: סימן שהעניין בשליטה.
ישראל אייכלר: עכשיו אני רוצה לומר למה זה חשוב שהקצין יהיה בשליטה, שיהיה רגוע, ושיעבוד בשקט כמו המנכ"ל שלנו, רונן, כי המקום הכי מאוים במדינה הוא הכנסת.
ישראל אייכלר: וכאשר חברי הכנסת לא מרגישים את זה, סימן שיש רתיעה והרתעה בציבור שלא פוגעים בשליחי ציבור.
ישראל אייכלר: וזה לא בא בכל מדינה, וזה לא בא בכל מקום, בוודאי לא באזור שלנו.
ישראל אייכלר: ולכן חשוב מאוד התפקיד של יוסי והאחריות שלך.
ישראל אייכלר: אני מאחל לך שכמו שבחמש השנים האחרונות לא היו לך כל כך הרבה איומים – לפחות לפי מה שאנחנו יודעים - -
רועי פולקמן: לא היו ביצועים.
ישראל אייכלר: - - לא היו ביצועים – שגם בחמש השנים הבאות תוכל לעשות את מלאכתך בהשקט ובבטחה ובסייעתא דשמיא, בעזרת ה'.
ישראל אייכלר: כולנו נשמח.
ישראל אייכלר: רק דבר אחד אני רוצה להגיד לך, כל חבר כנסת היה רוצה שגם הקדנציה שלו תימשך חמש שנים בלי הפסקה.
איילת נחמיאס ורבין: היושב-ראש, אם מותר חצי משפט.